GIFT วิ่งแรง 2 วันติด! บวกอีก 4.25% ลุ้นกำไร Q4 โตต่อเนื่องแนะซื้อเป้า 7.50 บ.
GIFT วิ่งแรง 2 วันติด! บวกอีก 4.25% ลุ้นกำไร Q4 โตต่อเนื่องแนะซื้อเป้า 7.50 บ. โดย ณ เวลา 16.01 น. อยู่ที่ระดับ 5.15 บาท บวก 0.21 บาท หรือ 4.25% ด้วยมูลค่าซื้อขาย 24.92 ล้านบาท
9 ม.ค. 2561

ผู้สื่อข่าวรายงานว่า บริษัท แกรททิทูด อินฟินิท จำกัด (มหาชน) หรือ GIFT ณ เวลา 16.01 น. อยู่ที่ระดับ 5.15 บาท บวก 0.21 บาท หรือ 4.25% ด้วยมูลค่าซื้อขาย 24.92 ล้านบาท ราคาหุ้นบวกแรง 2 วันติดนับตั้งแต่ยืนที่ระดับ 4.78 บาท เมื่อวันที่ 5 ม.ค.60

บล.บัวหลวง  ระบุในบทวิเคราะห์ว่า แนวโน้มผลการดำเนินงานจะพลิกกลับฟื้นตัวอย่างแข็งแกร่งตั้งแต่ในไตรมาส4/60 เนื่องจากกำลังซื้อที่คาดจะเริ่มกลับมาในช่วง 2 เดือนสุดท้ายของปี 60 อีกทั้งได้มาตรการกระตุ้นเศรษฐกิจจากทางภาครัฐ เข้ามาช่วยหนุนการจับจ่ายใช้สอยให้กลับมาคึกคักขึ้น ซึ่งเป็นปัจจัยที่ทำให้สินค้ากลุ่มธุรกิจเดิมกลับมาเติบโตได้
ในขณะที่สินค้ากลุ่ม OEM คาดจะยังเติบโตดีต่อเนื่อง ยิ่งไปกว่านั้นในไตรมาส 4/60 บริษัทวางแผนเปิดตัวสินค้าแบรนด์ตัวเองอย่างเป็นทางการ โดยจะเริ่มเห็นการปลดล็อกศักยภาพความสามารถในการทำกำไร ผ่านการเพิ่มอัตรากำไรขั้นต้นด้วยการสร้างสินค้าแบรนด์ของตัวเอง และมีโอกาสขยายเข้าสู่ตลาด Mass ผ่าน Chain ร้านสะดวกซื้อ รวมถึงช่องทางการจัดจำหน่ายอื่นๆ เพิ่มเติม แนะนำ”ซื้อ” ราคาเป้าหมาย 7.50 บาท/หุ้น